Jozef Alberty

Ing. Jozef Alberty (* 24. február 1929, Michalová – † 21. jún 2001, Bratislava) bol slovenský elektrotechnik.

Študoval v Bratislave na elektrotechnickej fakulte SVŠT (dnes STU) popri zamestnaní. Po skončení štúdií pôsobil dlhý čas v Pozemných stavbách ako revízny technik (dnes elektrotechnik špecialista). Počas svojho života napísal viacero publikácií predovšetkým s elektrotechnickou tematikou. Posledná jeho kniha vyšla až rok po jeho smrti. Na sklonku života sa venoval predovšetkým lektorskej činnosti pri príprave elektrotechnikov na skúšky odbornej spôsobilosti.

 Bibliografia 
 1987: Rukoväť revízneho technika elektrických zariadení
 1997: Otázky a odpovede pre prípravu elektrotechnikov na skúšky odbornej spôsobilosti
 2000: Rukoväť elektrotechnika špecialistu na odborné prehliadky a odborné skúšky elektrických zariadení
 2002: Otázky a odpovede pre prípravu elektrotechnikov na skúšky odbornej spôsobilosti a pre prax

Kategória:Osobnosti z Michalovej
Kategória:Slovenskí elektrotechnici
Kategória:Slovenskí autori náučnej literatúry
Kategória:Absolventi Elektrotechnickej fakulty Slovenskej technickej univerzity v Bratislave